
RAPORT DE SPECIALITATE

privind prelungirea prin act adiţional,  pe o perioada de 3 ani a contractului de închiriere nr. 1549/2011, încheiat cu Consulatul Onorific al Republicii Moldova la Timişoara

     	Având în vedere Expunerea de motive nr.SC2019-6621/18.03.2019 a Primarului Municipiului Timişoara Dl. Nicolae Robu şi Proiectul de hotărâre privind prelungirea contractului de închiriere pentru spaţiul situat in Timișoara, Bd Revoluţiei 1989, nr.20, ap.3, et.1 către Consulatul Onorific al Republicii Moldova la Timişoara  şi încheierea actului adiţional de prelungire;
	Având  în vedere hotărârea Comisiei  de Analiză a Spaţiilor cu Altă Destinaţie decât aceea de locuinţă situate în imobile proprietatea Primariei Timişoara precum şi în proprietatea Statului Roman, în administrarea Consiliului Local al Municipiului Timişoara înfiinţată prin HCLMT nr.12/26.06.2012 şi modificată prin HCLMT nr.549/24.10.2018 adoptata in sedinţa din data de 14.03.2019, prin care a fost avizată favorabil cererea cu numarul CT2019-000832/28.02.2019 a Consulatului Onorific al Republicii Moldova la Timişoara privind încheierea unui nou contract de închiriere pentru spaţiul aflat în imobilul din Timişoara, Bd Revoluţiei 1989, nr.20, ap.3, et.1, pe o perioadă de 3 ani.
Precizăm urmatoarele: spaţiul pentru care s-a solicitat prelungirea contractului este situat intr-un imobil din Timişoara,  Bd Revoluţiei 1989, nr.20, ap.3, et.1  si este compus din 9 încaperi in suprafaţa de 160,2 m.p  şi a fost deţinut anterior  tot de către Consulatul Onorific al Republicii Moldova la Timişoara în baza contractului de închiriere nr.1549/2011, care expiră la data de 28.03.2019.  
Tariful de inchiriere al acestui spaţiu rămâne aşa cum a fost stabilit, respectiv 0.88 lei/mp/lună, conform anexei la HCL nr.254/2013.
Acest spaţiu este înscris în cartea funciară nr.13113, top 134/III, fiind în proprietatea Primariei Municipiului Timişoara, nefiind înregistrate sarcini pentru construcţie.
Spatiul a fost verificat prin adresele :
- CT2019-000832/05.03.2019 Serviciul Juridic;
- CT2019-000832/12.03.2019 Compartimentul Administrare Fond Funciar; 
- CT2019-000832/18.03.2019 Biroul Cladiri Terenuri;
În conformitate cu prevederile art.36.alin.2 lit.(c) din Legea nr. 215/2001 privind administraţia publică locală, republicată şi modificată ;
	În temeiul art.45 din Legea nr. 215/2001 privind administraţia publică locală, republicată şi modificată;
Având  în vedere prevederile legale expuse în prezentul raport, apreciem că Proiectul de hotărâre  privind prelungirea prin act adiţional, pe o perioadă de 3 ani a contractului de închiriere nr.1549/2011, încheiat cu Consulatul Onorific al Republicii Moldova la Timişoara, îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara.

